Introdución á linguaxe literaria

- Introdución á linguaxe literaria
- 1 - Introdución
- 2 - Secuencia de contidos e actividades en lingua galega
  - Comunicación oral
    - 2.1 As almas do Fental
  - Comunicación escrita
    - 2.2 Os textos expositivos (aspectos teóricos)
    - 2.3 Os moluscos
    - 2.4 Escenarios familiares actuais
  - Coñecemento da lingua
    - 2.5 Normas ortográficas. O uso do c e do z (aspectos teóricos)
    - 2.6 A oración gramatical: suxeito, predicado, concordancia (aspectos teóricos)
  - Lingua e sociedade
    - 2.7 Fontes de información dixital (aspectos teóricos)
  - Educación literaria
    - 2.8 A linguaxe literaria (aspectos teóricos)
    - 2.9 Álvaro Cunqueiro. Un poema
    - 2.10 O xénero dramático: Noitebra
    - 2.11 O xénero narrativo: Guerra e paz
- 3. Secuencia de contenidos y actividades en lengua castellana
  - Comunicación oral
    - 3.1 Atención al cliente
  - Comunicación escrita
    - 3.2 Textos expositivos (aspectos teóricos)
    - 3.3 Ordenando las ideas
    - 3.4 Estereotipos
  - Conocimiento de la lengua
    - 3.5 Normas ortográficas. Uso de la c y la z en castellano (aspectos teóricos)
    - 3.6 La oración gramatical: sujeto y predicado (aspectos teóricos)
    - 3.7 La Regenta
  - Lengua y sociedad
    - 3.8 Fuentes de documentación digital (aspectos teóricos)
  - Educación literaria
    - 3.9 El lenguaje literario: un poema de Juan Ramón Jiménez
    - 3.10 El lenguaje literario: una obra teatral de Buero Vallejo
    - 3.11 El lenguaje literario: una novela de Gabriel García Márquez
- 4. Resumo de contidos
  - 4.1 Contidos en lingua galega
  - 4.2 Contenidos en lengua castellana
- 5. Exercicios de autoavaliación
- 6. Solucionarios
  - 6.1 Solucións das actividades propostas en lingua galega
  - 6.2 Soluciones de las actividades propuestas en lengua castellana
  - 6.3 Solucións aos exercicios de autoavaliación
- 7. Bibliografía e recursos

« Anterior | Siguiente »

# 2.4 Escenarios familiares actuais

Cambios e permanencias Poucos fenómenos sociais suscitan tanto interese e discusión permanente como é o da familia. En diferentes épocas, contextos, e dende múltiples lugares de discusión, “a cuestión familiar” suscita múltiples debates e polémicas. Analistas sociais tenden a referirse ao tema aludindo ás funcións sociais que a familia cumpre nunha sociedade: funcións cambiantes ou ameazadas, procesos que a comprometen ou fortalecen, subxacendo unha mirada concentrada no diagnóstico (está a familia en crise?) e/ou alternativamente na prognose (cal é o futuro da familia?). Estes enfoques deixan pouca marxe para un esforzo comprensivo da experiencia familiar máis inmediata e cotiá: como viven as familias? Como se proxectan os seus membros nelas e a través delas? Por medio de que itinerarios vitais se conforman e en que contextos e escenarios estruturais se constitúen as diferentes retículas familiares? Estas preguntas refírense fundamentalmente aos aspectos experienciais e aos sentidos performativos que están detrás do máis manifestmente observable, como son as denominadas “estruturas familares”. Mais outro tipo de interrogantes que se nos antollan particularmente oportunos para entendermos a realidade familiar aluden aos compoñentes de significado e disputa que circulan en torno ao que son e deben ser as familias. A natureza política da familia queda patente na incapacidade de diferentes sectores da nosa sociedade para consensuar o que a familia significa e o que a define como institución social particular (Gittins, 1985). As paixóns, os medos, as expectativas, os valores e o reservorio ideolóxico que se detectan nas análises legais e doutas non axudan a crear espazos de reflexión crítica sobre os seus compoñentes constitutivos nin tampouco permiten, polo xeral, unha observación despaixonada da realidade empírica familiar [...]..
Osborne, R. e Barrón, S. Grial, Revista galega de cultura, número 176; outubro, novembro, decembro 2007

##

Actividades propostas

S3. Lea detidamente o texto (Escenarios familiares actuais) e responda ás cuestións:

- Cal é o tema principal do texto?
- Cantos parágrafos ten o texto? De que se fala en cada un deles?
- Diga o significado das seguintes palabras que aparecen no texto: prognose, retículas e empírica (axúdese dun dicionario se o necesita). Elabore unha oración con cada unha delas.

- Tema principal: a diversidade de clases de familias da sociedade actual.

- Parágrafos:

Parágrafo 1: preséntasenos a tese que o autor do texto vai argumentar ao longo do mesmo. Dísenos que a familia é un tema que esperta moito interese, tanto na actualidade como en épocas anteriores.

“Poucos fenómenos sociais suscitan tanto interese e discusión permanente como é o da familia. En diferentes épocas, contextos, e dende múltiples lugares de interlocución, “a cuestión familiar” supón un catalizador de múltiples debates e polémicas, interpelando directamente moitas delas á identidade de toda unha sociedade, de como esta vive, o que nela acontece e dos seus futuribles”.

Parágrafo 2: fálasenos das funcións sociais que as familias poden cumprir nunha sociedade.

“Analistas sociais tenden a referirse á temática aludindo ás funcións sociais que a familia cumpre nunha sociedade: funcións cambiantes ou ameazadas, procesos que a comprometen ou afortalan, subxacendo unha mirada concentrada no diagnóstico (¿está a familia en crise?) e/ou alternativamente na prognose (¿cal é o futuro da familia?).

Estes enfoques deixan pouca marxe para un esforzo comprensivo da experiencia familiar máis inmediata e cotiá: ¿como viven as familias? ¿Como se proxectan os seus membros nelas e a través delas? ¿Por medio de que itinerarios vitais se conforman e en que contextos e escenarios estruturais se constitúen as diferentes retículas familiares?”

Parágrafo 3: fálasenos da dificultade que implícita que supón dar unha definición adecuada da familia.

“Estas preguntas refírense fundamentalmente aos aspectos experienciais e aos sentidos performativos que están detrás do máis manifestmente observable, como son as denominadas “estruturas familiares”. Mais outro tipo de interrogantes que se nos antollan particularmente oportunos para entendermos a realidade familiar aluden aos compoñentes de significado e disputa que circulan en torno ao que son e deben ser as familias. A natureza política da familia queda patente na incapacidade de diferentes sectores da nosa sociedade para consensuar o que a familia significa e o que a define como institución social particular (Gittins, 1985). As paixóns, os medos, as expectativas, os valores e o reservorio ideolóxico que se detectan nas análises legais e doutas non axudan a crear espazos de reflexión crítica sobre os seus compoñentes constitutivos nin tampouco permiten, polo xeral, unha observación despaixonada da realidade empírica familiar [...].”

- Significado das palabras.

Prognose: coñecemento anticipado dun feito que vai suceder.

Retícula: tecido en forma de rede.

Empírico: que se basea na experiencia e na observación.

##

S4. Escriba un sinxelo texto expositivo sobre un destes temas. Busque previamente información se a precisa.

- Por que se teñen menos fillos hoxe en día nas familias galegas?
- Por que os días son máis longos no verán?

Resposta libre

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License