A comunicación persoal

- A comunicación persoal
- 1 - Introdución
- 2. Secuencia de contidos e actividades en lingua galega
  - 2.1 Comunicación oral
    - 2.1.1 Faladoiro. Asociciacións veciñais
  - 2.2 Comunicación escrita
    - 2.2.1 A instancia (aspectos teóricos)
    - 2.2.2 Exemplo de instancia
    - 2.2.3 O recurso (aspectos teóricos)
    - 2.2.4 Exemplo de recurso
  - 2.3 Coñecemento da lingua
    - 2.3.1 Variedades xeográficas da lingua (aspectos teóricos)
    - 2.3.2 Estilo directo e indirecto (aspectos teóricos)
    - 2.3.3 A outra banda do Íberr
  - 2.4 Lingua e sociedade
    - 2.4.1 Variedades sociais da lingua. Rexistros (aspectos teóricos)
    - 2.4.2 Situacións comunicativas
  - 2.5 Educación literaria
    - 2.5.1 A literatura galega no século XIX. Precursores e Rexurdimento (aspectos teóricos)
    - 2.5.2 Lecturas pertencentes ao século XIX
    - 2.5.3 Os pinos (Himno galego)
- 3. Secuencia de contenidos y actividades en lengua castellana
  - 3.1 Comunicación oral
    - 3.1.1 La entrevista de trabajo
  - 3.2 Comunicación escrita
    - 3.2.1 Textos jurídicos y administrativos (aspectos teóricos)
    - 3.2.2 Ejemplo de disposición legal
    - 3.2.3 Ejemplo de contrato
  - 3.3 Conocimiento de la lengua
    - 3.3.1 La oración simple (aspectos teóricos)
  - 3.4 Educación literaria
    - 3.4.1 La literatura castellana en el siglo XIX. El Romanticismo (aspectos teóricos)
    - 3.4.2 José Zorrilla: Don Juan Tenorio
    - 3.4.3 Rimas de Bécquer
    - 3.4.4 Lectura de textos en prosa del siglo XIX
- 4. Resumo de contidos
  - 4.1 Contidos en lingua galega
  - 4.2 Contenidos en lengua castellana
- 5. Exercicios de autoavaliación
- 6. Glosario
- 7. Bibliografía e recursos

« Anterior | Siguiente »

# 2.2.1 A instancia (aspectos teóricos)

É un documento mediante o que realizamos unha petición escrita dirixida a algunha das administracións públicas: local (un concello), provincial (a deputación), autonómica (un organismo dependente da Xunta de Galicia) ou central (un organismo dependente do Goberno central; por exemplo, a Policía Nacional).

A linguaxe da instancia, dado o carácter oficial do escrito, deberá respectar de forma estrita unhas determinadas normas:

- Lingua: non se deben empregar coloquialismos, e hai que utilizar as fórmulas e abreviaturas propias da linguaxe administrativa.

- Tratamento empregado: cando a instancia se dirixe a alguén que ocupa un cargo concreto, deberase empregar o tratamento acaído.

- Forma de presentación: ten unha estrutura fixa; as partes e a orde en que se presentan é a mesma en todas as solicitudes.

Con frecuencia os organismos dispoñen de modelos impresos de instancia para usos concretos, nos que só é preciso cubrir os datos requiridos; noutros casos deberemos redactala nós mesmos acomodándonos sempre á mesma estrutura.

Partes dunha instancia

- Encabezamento ou introdución: na primeira parte da instancia figuran os datos persoais da persoa que lle fai esta solicitude á Administración: o nome e os dous apelidos, o número de DNI, lugar e data de nacemento (non sempre aparece), profesión (non sempre aparece), enderezo (non sempre aparece) e teléfono. Debe incluírse toda a información salientable en relación coa solicitude.

- Corpo ou comunicación: esta parte contén a petición que fai a persoa solicitante coas razóns e os motivos en que se apoia. O corpo divídese en dúas partes:

- Exposición. Nela aparece o motivo ou motivos da petición. Esta parte vai precedida pola palabra expón(ou expoño), escrita en letras maiúsculas, e seguida por dous puntos e á parte. Nas liñas seguintes aparecerá o motivo ou motivos en que se apoia a petición.

- Solicitude. Aquí aparece o contido da petición. Comeza coa fórmula solicita(ou solicito) en maiúsculas. Fíxese na persoa do verbo; as instancias, igual que as solicitudes, redáctanse en primeira ou terceira persoa do singular (expoño en 1ª persoa / expón en 3ª persoa; solicito en 1ª persoa / solicita en 3ª persoa).

- Pé, remate ou final: consta sempre dos seguintes alíneas:

- Lugar e data: da solicitude.

- Sinatura: da persoa solicitante.

- Cargo da Administración: a quen se dirixe a instancia. Neste apartado débese indicar o organismo do que é xefe ou máximo responsable, escrito sempre en letras maiúsculas, e coa forma de tratamento que lle corresponde a ese cargo.

Instancias especiais

Dentro das instancias diferenciaremos dous tipos especiais:

- Recurso de reposición. É unha segunda instancia que se dirixe a un organismo cando este denegou o que se solicitaba ou pedía nunha instancia anterior.

- Recurso de alzada.É unha instancia dirixida a un organismo cando o de xerarquía inmediatamente inferior rexeitou unha petición que se considera xusta pola nosa parte.

Este tipo de instancias elabóranse da mesma maneira que unha normal, pero na alínea dedicada á petición debemos salientar que se trata dun recurso de reposición ou ben dun recurso de alzada.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License