A comunicación profesional

- A comunicación profesional
- 1 - Introdución
- 2. Secuencia de contidos e actividades
  - 2.1 Comunicación escrita
  - 2.2 Coñecemento da lingua
  - 2.3 Repaso de ortografía (aspectos teóricos)
  - 2.4 Repaso de categorías gramaticais
  - 2.5Lingua e sociedade
    - 2.5.1 Situación lingüística en Galcia (aspectos teóricos)
    - 2.5.2 Educación literaria
    - 2.5.3 Outros textos de autores galegos do século XX
- 3. Secuencia de contenidos y actividades en lengua castellana
  - 3.1 Comunicación escrita
  - 3.2 Conocimiento de la lengua
  - 3.3 Repaso de ortografía (aspectos teóricos)
  - 3.4 Repaso de categorías gramaticales
- 4 Lengua y sociedad
  - 4.1 Situación sociolingüística de las restantes comunidades bilingües del Estado (aspectos teóricos)
- 5 Resumo de contidos en lingua galega
- 6 Resumen de contenidos en lengua castellana
- 7 Exercicios de autoavaliación
- 8. Solucionarios
  - 8.1 Solucións das actividades propostas
  - 8.2 Solucións dos exercicios de autoavaliación
- 9. Glosario
- 10. Bibliografía e recursos

« Anterior | Siguiente »

# 2.2 Coñecemento da lingua

Cambio de categoría gramatical (aspectos teóricos)

Para nomearmos os obxectos ou as ideas, precisamos un substantivo. Cando a lingua non o posúe, permite crealo a partir doutras palabras existentes. A transformación dunha clase de palabra noutra prodúcese engadindo sufixos. Exemplos:

confiar (verbo) > confi anza (substantivo).

humano (adxectivo) > human idade (substantivo).

almacén (substantivo) > almacen axe (substantivo).

Ademais, os determinantes (artigos e adxectivos determinativos) teñen a facultade de transformar calquera clase de palabra nun substantivo. Nestes casos o determinante cumpre a función de substantivador e o elemento transformado por el denomínase palabra substantivada. Exemplo: Gústame esa casa verde (adxectivo) / Colle o verde (adxectivo substantivado).

Tamén hai a posibilidade de crear adxectivos para expresar propiedades, calidades ou características:

adorar (verbo) > ador able (adxectivo).

verde (adxectivo) > verd oso (adxectivo).

heroe (substantivo) > hero ico (adxectivo).

Para formar novos verbos, o procedemento é idéntico. Vexamos algúns exemplos:

profundo (adxectivo) > profund ar (verbo).

flor (substantivo) > flor ecer (verbo).

No caso dos adverbios, é moi habitual que se lles engada o sufixo –mente aos adxectivos en feminino (placida mente, tranquila mente...).

## Actividades propostas

Actividades propostas

S3. Identifique a palabra da que proceden os substantivos e sinale cal é o sufixo:

Abatemento:
Florista:
Brancura:
Patinaxe:

- Abatemento: abater

- Florista: flor

- Brancura: branco

- Patinaxe: patinar:

## Actividades propostas

S4 Escriba un adxectivo engadindo un sufixo a cada unha das seguintes palabras:

Cultura:
Distar:
Azul:
Volcán:

- Cultura: cultural

- Distar: distante

- Azul: azulado

- Volcán: volcánico

## Actividades propostas

S5 Sinale a palabra da que proceden os seguintes verbos:

Humanizar:
Saborear:
Pacificar:
Centrar:

- Humanizar: humano (adxectivo)

- Saborear: sabor (substantivo)

- Pacificar: paz (substantivo)

- Centrar: centro (substantivo)

Costa Norte/ZFK

CAPÍTULO DOUS

Feliz, feliz... nun hospital. Rosa alí descubrira o mundo. O hospital non. O mundo.

No hospital, o tipo de branco que apareceu na porta non era enfermeira.

De momento era o tipo, sen máis.

O hospital non era hospital e a enfermeira viña sen termómetro. Non era enfermeira. Non levaba os zoquiños brancos furados de enfermeira nin a bata verde cos botóns por diante de enfermeira. Zoquiños brancos, ringleira de botóns, bata verde. Todo limpo e transpirable. Quen lle dera a este tipo ser. Que non era.

As enfermeiras, poñamos, tiñan a nota máis alta: sobresaliente. Escollían elas, non entraba calquera. O tipo, insisto, de pé na porta estudou o chan cun xiro mecánico do pescozo. Uniforme de licra, axustado, marcando paquete, novos materiais. Un tanto superheroe e un tanto gay. Avaliou as opcións para dispoñer do cadáver dela unha vez morta. Ela, a única supervivente. Por que sempre se tiña que dar por morta?

Nos hospitais sempre hai unha planta especial para que a xente morra xunta, un ascensor especial, unha porta especial. Ás veces teñen as mellores vistas, coma se fose un ascenso. Ninguén fóra sabe nada, nin sequera nas outras plantas. A ninguén fóra lle van arrincar que coñeza o asunto, que teña indicios. Nada.

Nas outras plantas padécese, as feridas cicatrizan lentas. Nesta planta a morfina condimenta a sopa. Aos mortos dinlles que van facer unhas probas e sácanos na cama con rodas. Iso si, en principio, a todos nos abraia a cama con rodas, o respaldo abatíbel e o timbre directo. Algo tan técnico. Os compañeiros de cuarto nin se dan conta, a televisión está paga e eles cren nas probas, fixéronlles moitas, sempre volveron. O morto non. Xa se vía que estaba mal, dicían, pasara mala noite. Cambiárono de planta. Eles xa lle escoitaran á enfermeira algo de glicosa, ou da tensión, a temperatura, o fígado, unha hemorraxia interna... datos que falaban ben claro da inminencia de “o peor”.

[...]

Borrazás, Xurxo, Costa Norte/ZFK, Galaxia, Vigo, 2008

## Actividades propostas

Actividades propostas

S6 Lea o texto e realice as seguintes tarefas:

- Nesta serie de palabras, cambie a clase á que pertencen engadindo ou eliminando os morfemas necesarios: hospital, enfermeira, verde (adxectivo), estudar, avaliou, especial, condimenta.

- Elabore unha oración con cada unha das palabras que vostede creou.

- Cambiar a clase de palabra.

  Hospital | Hospitalario (adxectivo)
  Enfermeira | Enfermo (adxectivo)
  Verde (adxectivo) | Verde (substantivo): non é necesario engadir nin eliminar morfemas
  Estudar (verbo) | Estudo (substantivo), estudante (substantivo).
  Avaliou | Avaliación (substantivo)
  Especial (adxectivo) | Especialmente (adverbio)
  Condimenta (verbo) | Condimento (substantivo)

- Unha oración con cada unha das palabras.

Cumprirá seguir as indicacións do exercicio para a súa resolución.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License