Introducción ás TIC

- Introdución ás TIC
- Introdución ás TIC
- 1. Descrición da unidade didáctica
- 2. Secuencia de contidos e actividades en lingua galega
  - □ Comunicación oral
    - 2.1 Encontro de novos escritores
  - □ Comunicación escrita
    - 2.2 Estratexias de lectura (aspectos teóricos)
    - 2.3 Nova York é noso
    - 2.4 A luz da lúa chea
    - 2.5 OpenOffice. Uso do dicionario e do corrector ortográfico
  - □ Coñecemento da lingua
    - 2.6 Normas ortográficas: acento diacrítico (aspectos teóricos)
    - 2.7 Crónica de nós
    - 2.8 Clases de palabras: os determinantes (aspectos teóricos)
      - 2.8.1 Os artigos
      - 2.8.2 Os determinantes demostrativos
      - 2.8.3 Os determinantes posesivos
      - 2.8.4 Os determinantes indefinidos
      - 2.8.5 Os determinantes numerais
  - □ Lingua e sociedade
    - 2.9 Os medios de información dixital. O xornal (aspectos teóricos)
    - 2.10 Agustín Fernández Paz debuta por segunda vez
    - 2.11 Premios da Crítica Española
  - Educación literaria
    - 2.12 Un pouco de lectura
- 3. Contenidos y actividades en lengua castellana
  - Comunicación escrita
    - 3.1 Estrategias de lectura (aspectos teóricos)
    - 3.2 Un pueblo de la Amazonía: los machiguenga
    - 3.3 Un prospecto de medicamento
  - □ Conocimiento de la lengua
    - 3.4 Casos especiales de acentuación: el acento diacrítico (aspectos teóricos)
    - 3.5 Texto en castellano: Molloy
    - 3.6 Clases de palabras: los determinantes en castellano (aspectos teóricos)
  - □ Lengua y sociedad: medios digitales
    - 3.7 Fallece el poeta chileno Gonzalo Rojas
    - 3.8 Ana María Matute
    - 3.9 La llave de plata
    - 3.10 La información personal en Facebook
  - Educación literaria
- 4. Resumo de contidos
  - 4.1 Contidos en lingua galega
  - 4.2 Contenidos en lengua castellana
- 5.Exercicios de autoavaliación
- 6. Solucionarios
  - 6.1 Solucións das actividades en lingua galega
  - 6.2 Soluciones de las actividades en lengua castellana
  - 6.3 Solucións dos exercicios de autoavaliación
- 7. Glosario
- 8. Bibliografía e recursos

« Anterior | Siguiente »

# 2.6 Normas ortográficas: acento diacrítico (aspectos teóricos)

Utilízase o acento diacrítico para diferenciar na escrita dúas palabras homógrafas (que se escriben igual pero que teñen distinto significado ou función). Nalgúns casos, esas dúas palabras diferéncianse porque a vogal tónica se pronuncia nun caso como aberta e no outro como pechada: póla/pola; ou porque unha palabra é tónica e a outra átona: dá/da... Algunhas destas palabras son:

á (a + a artigo; substantivo: membro das aves e insectos para voar) | a (artigo; pronome; preposición)
bóla (“esfera”) | bola (“peza de pan”)
cá (ca + a) | ca (conxunción)
cás (ca + as) | cas (preposición)
chá (“plana”) | cha (che + a)
có (ca + o) | co (con + o)
cós (ca + os; substantivo: parte superior da camisa do traxe feminino tradicional galego) | cos (con + os)
cómpre (“é mester”) | compre (“merque”)
dá (presente e imperfecto do verbo dar) | da (de + a)
dás (presente do verbo dar) | das (de + as)
dó (“compaixón”) | do (de + o)
é (presente do verbo ser) | e (conxunción)
máis (adverbio de cantidade) | mais (conxunción = pero)
présa (apuro, rapidez) | presa (encoro; peza de caza, verbo prender)

O verbo con pronome enclítico

Cando os verbos levan pronomes enclíticos, no tocante á acentuación gráfica compórtanse como se fosen unha soa palabra. De aí que teñamos: cantaraa/cantáraa, méteseche; meteuse; tómao... As formas verbais que levan acento diacrítico mantéñeno cando van seguidas dunha forma átona do pronome: é/éche/éa; dáo/dáme/dálle...

Os adverbios rematados en –mente e as palabras compostas

Os adverbios rematados en –mente non levan acento gráfico en galego: dificilmente, habilmente, utilmente...

Tampouco leva acento gráfico o primeiro termo das palabras compostas soldadas: Riotorto, vichelocrego...

Outros casos

Non se acentúan as formas do demostrativo para distinguir cando é determinante ou pronome: esta casa, este sitio, gústame esta, colle aquel...

Non se acentúan as interrogativas e exclamativas directas: Cantos anos tes? Como te chamas? Que é iso?, Que desgraza!, Canto tempo sen verte!...

Tampouco as interrogativas e exclamativas indirectas: pregúntalle cando volve, pregúntalle como se chama... Pódese exceptuar cando cumpra para evitar confusións: dille qué queres/dille que queres, xa sabes cánto lle gustou/xa sabes canto lle gustou...

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License