A lingua como instrumento de aprendizaxe (II)

- A lingua como instrumento de aprendizaxe (II)
- 1.Introdución
- 2.Secuencia de contidos e actividades en lingua galega
  - Comunicación escrita.
    - 1.2 Técnicas de traballo intelectual (aspectos teóricos)
    - 1.3 Os remedios contra o Demo
    - 1.4 A illa misteriosa
    - 1.5 A herdanza dos caracteres adquiridos
    - 1.6 Autoavaliación e autocorrección (aspectos teóricos)
    - 1.7 Estratexias de autoavaliación
  - Coñecemento da lingua
    - 1.8 A conexión nos textos (aspectos teóricos)
    - 1.9 O psicotécnico
  - Lingua e sociedade
    - 1.10 Etapas da historia social da lingua galega desde comezos do século XX (aspectos teóricos)
  - Educación literaria
    - 1.11 Cine e literatura: Tourettes
- 3. Secuencia de contenidos y actividades en lengua castellana
  - Comunicación escrita
    - 1.12 Lectura comprensiva (aspectos teóricos)
    - 1.13 El sistema del mundo
    - 1.14 El esquema (aspectos teóricos)
    - 1.15 Lapidarium
    - 1.16 Textos argumentativos (aspectos teóricos)
    - 1.17 Una crítica literaria: “Los mundos de Coraline”, la fantástica oscuridad de Selick
  - Conocimiento de la lengua
    - 1.18 El esquema sintáctico y semántico de la oración (aspectos teóricos)
    - 1.19 Ejercicios sobre el esquema sintáctico y semántico de la oración
  - Educación literaria
    - 1.20 Literatura hispanoamericana del siglo XX (aspectos teóricos)
    - 1.21 La Sonatina
    - 1.22 Cien años de soledad
    - 1.23 Veinte poemas de amor y una canción desesperada
    - 1.24 Otros textos de la literatura hispanoamericana del siglo XX para continuar leyendo
- 4. Resumo de contidos
  - 1.25 Contidos en lingua galega
  - 1.26 Contenidos en lengua castellana
- 5. Exercicios de autoavalición.
- 6. Glosario
- 7. Bibliografía

« Anterior | Siguiente »

# 1.3 Os remedios contra o Demo

## Os remedios contra o Demo

Os cregos son magos, pois están en contacto co sagrado. Son descendentes dos antigos xamáns e sacerdotes. Por iso son curas, ou sexa, curan. As súas mans son moi importantes, pois son vehículo da divindade. Por iso as bruxas buscan tollérllelas. Polo xeral os curas teñen gran poder contra o trebón e contra os que o causan, nubeiros, tronantes, etc. Do mesmo xeito os cregos teñen poder contra as meigas e contra os demos, aos que poden expulsar dos corpos mediante esconxuros.

Teñen tanto poder que unhas das persoas que máis frecuentemente resultan aolladores involuntarios son os curas. Moitas veces, sendo conscientes do mal que os seus ollos producen, sen ter intención nin desexo de prexudicar a ninguén, evitan ollar dereitamente as persoas e os animais e acostuman cubrir os ollos con lentes escuras. Teñen especial perigo como obxectivos involuntarios dos curas aolladores as mulleres que camiñan cara á feira coa rodela e a cesta dos ovos na cabeza. Se cruza no camiño cun cura aollador, os ovos caerán e esnaquizaranse. Os curas aolladores adoitan atoparse tremendamente incómodos co seu poder e pasan por moitas situacións desagradables. Pagan xenerosamente polas cousas que derraman. Di unha endiañada: “Non me atrevo a ir ao cura, non me atrevo, non o quero ofender, non sexa que non me cure”. Outra: “A meiga esa, como viviu tantos anos co cura, seguro que el lle aprendeu cousas de bruxería”. Outra: “A min resúltame imposible miralo mentres me está poñendo os evanxeos. El quéreme erguer a cabeza, pero eu teño medo e non me atrevo”. E outra máis: “Ten a ollada moi forte, e din que menos mal que ten gafas, porque se non sería peor”. “Agora o cura xa sabe moito, pero ás veces pasouno moi mal, unha vez saíu da igrexa e vomitou e tirárono os demos e case rompe unha perna, pero agora xa é moi forte. Eu non me atrevo a ollalo. É moi forte”. “O sabio de xunto a Sarria ten poder porque adiviña, será por bruxo. O cura non é bruxo pero adiviña e ten poder, son moi parecidos ou iguais. O cura sabe por cura”.

“Don Xosé, crego de Vilastose, Muxía, era Sabio. Atendía todas as consultas e non cobraba pero aceptaba regalos. Aproveitándose diso parece que uns médicos de Santiago quixeron quitalo do medio mandándolle unha torta envelenada; el, que o sospeitou, deulle a proba ó can e este morreu. Chamábanlle o Entendido de Vilastose, e como proba da súa sabedoría cóntase como un dos seus pacientes que saíu da casa con tres ducias de ovos para regalarlle, pensouno mellor polo camiño e decidiu esconder unha para cando volvese. Chegou á casa do Entendido e díxolle:

— ¡Aquí lle traio dúas ducias de ovos para vostede!

Don Xosé, presto, respondeulle:

— ¿Por que non as agachas onde deixaches a outra?”

Moitas veces usan un libro máxico que permite ao que o interprete descubrir tesouros, levitar, conxurar perigos e demiños ou nubeiros, etc. Existen múltiplas versións deste libro: o Ciprianillo ou Libro de San Cipriano.

Artigo de Xosé Miranda; extraído da edición dixital de A Nosa Terra (13/04/2009)

Actividades propostas

1. Lea o texto dúas ou tres veces e realice as seguintes actividades:

- Subliñe as ideas principais, palabras que non entenda e, en definitiva, a información que vexa salientable para comprender perfectamente o texto.

- Procure o significado das palabras ou termos do texto que descoñeza e anóteos por escrito nunha folla de papel ou nun procesador de textos.

- Faga unha ficha temática coa información ben estruturada e ordenada. A ficha pode constar das partes que considere necesarias, mais debe ter obrigatoriamente un onde apareza o resumo do artigo.

- Cumprirá seguir as indicacións do exercicio para a súa resolución.

- Cumprirá seguir as indicacións do exercicio para a súa resolución. Posiblemente, a meirande parte do alumnado incluirá as seguintes (por orde de aparición):

1. Xamán: bruxo que, segundo as crenzas dalgúns pobos, pode comunicarse cos espíritos, coñecer o futuro e curar enfermos.

2. Rodela: anaco de tea ou presa de herba ou palla que ten forma redonda e se coloca sobre a cabeza para poñer un peso enriba sen que manque.

3. Endiañado: endemoñado.

4. Levitar: elevarse no aire unha persoa ou unha cousa sen apoio e sen axuda aparente.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License