Introducción ás TIC

- Introdución ás TIC
- Introdución ás TIC
- 1. Descrición da unidade didáctica
- 2. Secuencia de contidos e actividades en lingua galega
  - □ Comunicación oral
    - 2.1 Encontro de novos escritores
  - □ Comunicación escrita
    - 2.2 Estratexias de lectura (aspectos teóricos)
    - 2.3 Nova York é noso
    - 2.4 A luz da lúa chea
    - 2.5 OpenOffice. Uso do dicionario e do corrector ortográfico
  - □ Coñecemento da lingua
    - 2.6 Normas ortográficas: acento diacrítico (aspectos teóricos)
    - 2.7 Crónica de nós
    - 2.8 Clases de palabras: os determinantes (aspectos teóricos)
      - 2.8.1 Os artigos
      - 2.8.2 Os determinantes demostrativos
      - 2.8.3 Os determinantes posesivos
      - 2.8.4 Os determinantes indefinidos
      - 2.8.5 Os determinantes numerais
  - □ Lingua e sociedade
    - 2.9 Os medios de información dixital. O xornal (aspectos teóricos)
    - 2.10 Agustín Fernández Paz debuta por segunda vez
    - 2.11 Premios da Crítica Española
  - Educación literaria
    - 2.12 Un pouco de lectura
- 3. Contenidos y actividades en lengua castellana
  - Comunicación escrita
    - 3.1 Estrategias de lectura (aspectos teóricos)
    - 3.2 Un pueblo de la Amazonía: los machiguenga
    - 3.3 Un prospecto de medicamento
  - □ Conocimiento de la lengua
    - 3.4 Casos especiales de acentuación: el acento diacrítico (aspectos teóricos)
    - 3.5 Texto en castellano: Molloy
    - 3.6 Clases de palabras: los determinantes en castellano (aspectos teóricos)
  - □ Lengua y sociedad: medios digitales
    - 3.7 Fallece el poeta chileno Gonzalo Rojas
    - 3.8 Ana María Matute
    - 3.9 La llave de plata
    - 3.10 La información personal en Facebook
  - Educación literaria
- 4. Resumo de contidos
  - 4.1 Contidos en lingua galega
  - 4.2 Contenidos en lengua castellana
- 5.Exercicios de autoavaliación
- 6. Solucionarios
  - 6.1 Solucións das actividades en lingua galega
  - 6.2 Soluciones de las actividades en lengua castellana
  - 6.3 Solucións dos exercicios de autoavaliación
- 7. Glosario
- 8. Bibliografía e recursos

« Anterior | Siguiente »

# 2.4 A luz da lúa chea

##

Esa noite, Aghata saíu do portal do edificio envolta no perfume e no clac, clac, dos seus tacóns altos pola beirarrúa. Lizgaira, elegante, eses dedos de uñas granate que colocan, afiados, a curta melena negra. Esa ollada bordeada de lapis negro e pestanas longas que se mira de esguello no escaparate da boutique. Os reflexos da lúa, chea e redonda, na cazadora toureira de raso negro, nas curvas do cu no pantalón de napa negra. Sente na gorxa o agarimo do lene pano de seda negra que aperta o seu pescozo longo, desexable, e contrasta coa blusa vermella.

A man dereita leva o cigarro aos beizos vermellos coma o sangue, que fan arder o tabaco, mentres que coa esquerda saca as chaves do coche deportivo. Entra e arranca lanzada na procura de miradas de desexo, insinuacións, sorrisos, que remontará con elegancia, coma unha gacela a cámara lenta choutando por riba dunha árbore caída. Talmente.

Na beirarrúa, entre os coches que quedan aparcados, móvese algo, unha sombra na luz que estra a lúa chea. Asoma a cabeza unha figura ancha e encrequenada, unha cabeza peluda e salvaxe que mira con tristura para a esquina por onde dobrou o coche. Ollos coma neon quente, o nariz ancho e húmido, e, por entre os dentes, grandes e afiados, escapa latexando un bafo quente, animal, de ansiedade.

Xa non é a fera que axexa agachada agardando o paseante solitario na noite. Agora corre fóra da vista dos noctámbulos que miran estrañados unha sombra que xeme e salouca nun curruncho da rúa. Agardará a que volva para vela baixar do coche, arrecender o ronsel de perfume e tabaco e vela abrir o portal do edificio. Ela entón mirará para el cun sorriso de desprezo, ese sorriso que cravará no seu corpo monstruoso, e logo entrará, pechando o portal, como todas as noites de lúa chea.

El ficará un anaco mirando para o portal por onde entrou, arrimado a ese GS verde, como un boneco zoupón e logo marchará encrequenado, polas sombras, con ese andar silencioso de animal, como todas as noites de lúa chea.

(Banda sonora: “Tú eres la noche”, Orquestra Mondragón).

De Toro, Suso, Polaroid, Xerais, Vigo, 2004

Actividades propostas

S7. Texto A luz da lúa chea. Nos seguintes parágrafos do texto de Suso de Toro metéronse varias “frases piratas” que non corresponden ao texto. Localíceas e sublíñeas (sen consultar co texto orixinal ata despois de rematado o exercicio).

Esa noite, Aghata saíu do portal do edificio daquel barrio marxinal envolta no perfume e no clac, clac, dos seus tacóns altos pola beirarrúa, arrimouse ao escaparate da florería. Lizgaira, elegante, eses dedos de uñas granate que colocan, afiados, a curta melena negra. Esa ollada, triste e chorosa, bordeada de lapis negro e pestanas longas que se mira de esguello no escaparate da boutique, e aí adiante estaba o señor José da froitería arrimado á porta, sempre a facer bromas. Os reflexos da lúa, chea e redonda, na cazadora toureira de raso negro, nas curvas do cu no pantalón de napa negra. Semellaba que ía chover. Sente na gorxa o agarimo do lene pano de seda negra, regalo da súa avoa, que aperta o seu pescozo longo, desexable, e contrasta coa blusa vermella. Mirou para o espello, moito lle gustaba verse reflectida no espello do ascensor.

A man dereita leva o cigarro aos beizos vermellos coma o sangue, que fan arder o tabaco, aí estaba co seu chupetiño, tan tranquiliña, mentres que coa esquerda saca as chaves do coche deportivo. Entra e arranca lanzada na procura de miradas de desexo, un mal momento teno calquera, insinuacións, sorrisos, que remontará con elegancia, como unha gacela a cámara lenta choutando por riba dunha árbore caída. Talmente.

Esa noite, Aghata saíu do portal do edificio daquel barrio marxinal envolta no perfume e no clac, clac, dos seus tacóns altos pola beirarrúa, arrimouse ao portal da florería. Lizgaira, elegante, eses dedos de uñas granate que colocan, afiados, a curta melena negra. Esa ollada, triste e chorosa, bordeada de lapis negro e pestanas longas que se mira de esguello no escaparate da boutique, e aí adiante estaba o señor José da froitería arrimado á porta, sempre a facer bromas. Os reflexos da lúa, chea e redonda, na cazadora toureira de raso negro, nas curvas do cu no pantalón de napa negra. Semellaba que ía chover. Sente na gorxa o agarimo do lene pano de seda negra, regalo da súa avoa, que aperta o seu pescozo longo, desexable, e contrasta coa blusa vermella. Mirou para o espello, moito lle gustaba verse reflectida no espello do ascensor..

A man dereita leva o cigarro aos beizos vermellos coma o sangue, que fan arder o tabaco, aí estaba co seu chupetiño, tan tranquiliña, mentres que coa esquerda saca as chaves do coche deportivo. Entra e arranca lanzada na procura de miradas de desexo, un mal momento teno calquera, insinuacións, sorrisos, que remontará con elegancia, como unha gacela a cámara lenta choutando por riba dunha árbore caída. Talmente.

##

S8. Texto A luz da lúa chea. Responda ás seguintes cuestións.

Lea rapidamente o texto, localice e escriba todas as palabras nas que figure a letra “z”.

Indique cantas veces aparecen no texto as seguintes palabras:

Negra: | Portal: | Lúa: | Nariz:

lizgaira, cazadora, pescozo, beizos, lanzada, luz, cabeza, cabeza, nariz, desprezo, zoupón.

Negra: 3 veces / Portal: 4 veces / Lúa: 4 veces / Nariz: 1 vez.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License