Introducción ás TIC

- Introdución ás TIC
- Introdución ás TIC
- 1. Descrición da unidade didáctica
- 2. Secuencia de contidos e actividades en lingua galega
  - □ Comunicación oral
    - 2.1 Encontro de novos escritores
  - □ Comunicación escrita
    - 2.2 Estratexias de lectura (aspectos teóricos)
    - 2.3 Nova York é noso
    - 2.4 A luz da lúa chea
    - 2.5 OpenOffice. Uso do dicionario e do corrector ortográfico
  - □ Coñecemento da lingua
    - 2.6 Normas ortográficas: acento diacrítico (aspectos teóricos)
    - 2.7 Crónica de nós
    - 2.8 Clases de palabras: os determinantes (aspectos teóricos)
      - 2.8.1 Os artigos
      - 2.8.2 Os determinantes demostrativos
      - 2.8.3 Os determinantes posesivos
      - 2.8.4 Os determinantes indefinidos
      - 2.8.5 Os determinantes numerais
  - □ Lingua e sociedade
    - 2.9 Os medios de información dixital. O xornal (aspectos teóricos)
    - 2.10 Agustín Fernández Paz debuta por segunda vez
    - 2.11 Premios da Crítica Española
  - Educación literaria
    - 2.12 Un pouco de lectura
- 3. Contenidos y actividades en lengua castellana
  - Comunicación escrita
    - 3.1 Estrategias de lectura (aspectos teóricos)
    - 3.2 Un pueblo de la Amazonía: los machiguenga
    - 3.3 Un prospecto de medicamento
  - □ Conocimiento de la lengua
    - 3.4 Casos especiales de acentuación: el acento diacrítico (aspectos teóricos)
    - 3.5 Texto en castellano: Molloy
    - 3.6 Clases de palabras: los determinantes en castellano (aspectos teóricos)
  - □ Lengua y sociedad: medios digitales
    - 3.7 Fallece el poeta chileno Gonzalo Rojas
    - 3.8 Ana María Matute
    - 3.9 La llave de plata
    - 3.10 La información personal en Facebook
  - Educación literaria
- 4. Resumo de contidos
  - 4.1 Contidos en lingua galega
  - 4.2 Contenidos en lengua castellana
- 5.Exercicios de autoavaliación
- 6. Solucionarios
  - 6.1 Solucións das actividades en lingua galega
  - 6.2 Soluciones de las actividades en lengua castellana
  - 6.3 Solucións dos exercicios de autoavaliación
- 7. Glosario
- 8. Bibliografía e recursos

« Anterior | Siguiente »

# 2.11 Premios da Crítica Española

Extraído da edición dixital do xornal A Nosa Terra, 12/04/2011

##

Actividades propostas

S18. Texto 2.10. Esta captura de pantalla pertence á edición dixital do xornal Galicia Hoxe. Fíxese nela e responda ás cuestións:

Como está dividida a información da páxina?

Que información atopamos na columna da dereita?

A publicidade atopámola no fondo da columna dereita, á marxe do que é informativamente importante. Por que?

A columna central é a que máis espazo ocupa. Por que?

Enriba do titular da información central atopamos o título CULTURA. Que tipo de información se lle transmite ao lector?

A continuación, fíxese nas opcións que hai debaixo da liña azul que separa os titulares do desenvolvemento da noticia? Para que serven as dúas primeiras ()?

Deseguido, aparecen outras dúas opcións (). Que función teñen?

S18.

Nunha cabeceira horizontal na que figuran as seccións do xornal e as fotos dos colaboradores de opinión co seu nome e o título do artigo debaixo. O resto da páxina divídese en dúas columnas.

Aparecen os títulos seguintes: También te puede interesar, que inclúe referencias a noticias interesantes; Fotos de la noticia, coa foto de Agustín Fernández Paz, relacionada coa noticia principal da páxina; Titulares del día, escolma dos principais titulares do día, e Tienda xornal, coa publicidade de artigos de venda dixital.

Para que cando leamos a noticia da columna central ou queiramos ir ás diversas informacións que temos na columna da esquerda do xornal esa publicidade non nos moleste, pois sobre todo, o que lle interesa ao lector é ler comodamente a noticia escrita na columna central. A publicidade é algo secundario.

Porque nela aparece a información máis relevante. Esa información ten que estar ben desenvolvida e matizada para que o lector ou lectora se informe adecuadamente.

En que sección do xornal está. Neste caso, na sección cultural.

A primeira serve para imprimir en soporte papel a noticia que acabamos de ler en soporte dixital. A segunda, lévanos a unha páxina na que podemos enviarlle a un coñecido ou a quen nos interese, mediante e-mail, a referencia da noticia que acabamos de ler no xornal.

É o zoom. Amplía ou diminúe a tipografía da columna central.

##

S19. Texto 2.11. Na columna da dereita aparece un recadro titulado “Blogs cultura” que dá acceso aos escritos dun xornalista ou escritor, neste caso, Xosé Lois García; pero, sabe en que consisten e que contidos teñen os blogs ou bitácoras de internet? Busque a información na Wikipedia e escriba na táboa (coas súas palabras) en que consiste e que podemos entender por “blog dixital”?

S19.

Un blog, chamado tamén unha bitácora, é un sitio web periodicamente actualizado que compila cronoloxicamente textos ou artigos dun ou varios autores, aparecendo primeiro o máis recente, onde o autor conserva sempre a liberdade de deixar publicado o que crea pertinente. O termo weblog provén das palabras web e log ('log' en inglés = diario). O termo bitácora, en referencia aos antigos cadernos de bitácora dos barcos, utilízase preferentemente cando o autor escribe sobre a súa vida propia como se fose un diario, pero publicado en internet (en liña). Habitualmente, en cada artigo dun blog, os lectores poden escribir os seus comentarios e o autor darlles resposta, de forma que é posible establecer un diálogo. Non obstante é necesario precisar que esta é unha opción que depende da decisión que tome ao respecto o autor do blog, pois as ferramentas permiten deseñar blogs nos que non todos os internautas –ou mesmo ningún- poidan participar. O uso ou tema de cada blog é particular: hainos de tipo persoal, periodístico, empresarial ou corporativo, tecnolóxico, educativo (edublogs), políticos, etc.

##

S20. Textos 2.10 e 2.11. Lea a noticia principal que aparece en cada un dos textos e escriba, en poucas palabras, cal é o tema principal de cada unha delas.

Texto 2.7 (Agustín Fernández Paz debuta por segunda vez). |
Texto 2.8 (Premios da Crítica Española). |

S20.

Texto 2.7. Céntrase na próxima publicación en Xerais da novela do vilalbés Agustín Fernández Paz. A novidade é que se trata dunha novela para adultos nun autor que adoita escribir literatura infantil e xuvenil, aínda que el non é partidario desta clasificación feita polos editores. Inclúe tamén un breve argumento da obra.

Texto 2.8. A noticia refire o recoñecemento do Premio da Crítica Española na modalidade de literatura galega aos autores Marga do Val, polo seu poemario intimista A cidade sen roupa ao sol, e a Víctor Freixanes pola súa novela Cabalo de ouros, na que recompón os tempos das minas de wolfram despois da Guerra do 36.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License