Emprego das tecnoloxías da información e da comunicación (TIC)

- Emprego das tecnoloxías da información e da comunicación (TIC)
- 1 - Introdución
- 2 - Secuencia de contidos e actividades en lingua galega
  - Comunicación oral
    - 2.1 Que son as redes sociais?
    - 2.2 Twitter está de aniversario!
  - Comunicación escrita
    - 2.3 Dicionarios en galego
    - 2.4 VOLG: Vocabulario ortográfico da lingua galega
    - 2.5 OrtoGal: Corrector ortográfico
  - Coñecemento da lingua
    - 2.6 Revisión de aspectos básicos da ortografía: h, b/v (aspectos teóricos)
  - Lingua e sociedade
    - 2.7 A necesidade de educar en materia de TIC
  - Educación literaria
    - 2.8 Historia da lingua galega: os séculos escuros (aspectos teóricos)
    - 2.9 Historia da lingua galega: do latín ao galego cordial
- 3. Secuencia de contenidos y actividades en lengua castellana
  - Comunicación oral
    - 3.1 El proceso de aprendizaje y las TIC
  - Comunicación escrita
    - 3.2 Correos electrónicos
  - Conocimiento de la lengua
    - 3.3 Revisión de aspectos básicos de la ortografía: acentuación [II] (aspectos teóricos)
    - 3.4 Revisión de aspectos básicos de la ortografía: h, b/v, c/z (aspectos teóricos)
    - 3.5 Clasificación de las oraciones (aspectos teóricos)
    - 3.6 Perífrasis verbales (aspectos teóricos)
  - Educación literaria
    - 3.7 El Renacimiento literario (aspectos teóricos)
    - 3.8 Antología literaria
- 4. Resumo de contidos
  - 4.1 Contidos en lingua galega
  - 4.2 Contenidos en lengua castellana
- 5. Exercicios de autoavaliación
- 6. Solucionarios
  - 6.1 Solucións das actividades propostas en lingua galega
  - 6.2 Soluciones de las actividades propuestas en lengua castellana
  - 6.3 Solucións exercicios autoavaliación
- 7. Glosario
- 8. Bibliografía e recursos

« Anterior | Siguiente »

# 2.6 Revisión de aspectos básicos da ortografía: h, b/v (aspectos teóricos)

Usos do h

En lingua galega, escribimos h:

- En todas as formas dos verbos haber, habitar, herdar, honrar, hospedar, humillar e derivados.
- Nas palabras harmonía, hasta, hedra, helmo, hindú, hucha...e nomes como Helena e Henrique.
- Nos compostos e derivados de palabras que teñen h: habituar-deshabituar.
- En interxeccións como : ah!, eh!, oh!, uh!, boh!, bah!... Pero ai!, ola!, ei!

Fíxese nas seguintes palabras; teñen distinta ortografía en galego e en castelán:

- Escríbense con h: harmonía, hendecasílabo, Henrique, Helena.
- Escríbense sen h: aí, irmán, alelí, orfo, úmero, achar, baía, ovo, inchar, oco, óso, ombro, ata, ola!

Levan h intercalado:

- Todas as formas dos verbos prohibir, exhibir, cohibir, exhortar...
- As palabras adhesivo, coherente, vehículo, deshabitado, inhábil...

Uso do b e do v

- Escribimos b nos seguintes casos:
  - Nos infinitivos e todas as formas verbais dos verbos beber, deber, caber, haber e saber.
  - Nas terminacións –aba, –abas, – abamos, –abades, –aban do pretérito imperfecto de indicativo ou copretérito dos verbos da primeira conxugación: choraba.
  - No infinitivo e todas as formas verbais dos verbos rematados en –bir. Excepto servir, vivir e vir e os seus derivados.
  - Nos compostos e derivados das palabras que se escriben con b: bailar- baile.
  - Nas palabras nas que o /b/ vai diante doutra consoante: abdome, obxector.
  - Nos grupos bl- e br-: bloque, brazo (excepto acivro).
  - Nas terminacións –bunda, –bundo, –bil e –bilidade. Excepto: civilidade, civil, servil.
  - Na terminación –buír dos verbos: contribuír.
  - Cando a palabra comeza polo prefixo bi- ou bis- (dous); ben- ou bene- ; bibli- (libro) e bio- (vida).
  - Nas palabras que comezan coa sílaba bu–, bur–, bus– : bufanda, burla, busca.
- Escribimos v nos seguintes casos:
  - Nas formas do verbos estar (salvo no pretérito imperfecto e no copretérito) e ter : estivera, tivera.
  - Nos verbos rematados en –ver. Excepto caber, deber, beber, haber, lamber sorber e saber.
  - Nos verbos rematados en –servar e –versar: observar, conversar.
  - Nas terminacións dos adxectivos en –avo, –ava, –evo, –eva, –eve, –ivo, –iva.
  - Nas terminacións dos adxectivos –viro, –viro, –ívoro, –ívora.

## Actividades Chema

Actividades propostas

S5. Póñalles h ás palabras que o precisen.

_erba, _orta, _inchar, _illa, _oxe, a_í, _arrolar, _ata, alco_ol, _ovo, _ospedaxe, des_onrar, _irmá, _ollar, pro_ibir, _esquío , _espir, _armonía, _ombreiro, _enrique, _orfo, _ermida, _elena, in_umano, co_erente, _inchazón, _embigo, ve_ículo, _óso, _ermo, _encher

Herba, horta, inchar, illa, hoxe, aí, arrolar, ata, alcohol, ovo, hospedaxe, deshonrar, irmá, ollar, prohibir, espir, harmonía, ombreiro, Henrique, orfo, ermida, Helena, inhumano, coherente, inchazón, embigo, vehículo, óso, ermo, encher, esquío.

## Actividades Chema

S6. Poña b ou v segundo conveña.

a_ogado, _oda, _aleirar, _arallar, _ol_oreta, _arexar, _asoira, de_er, dú_ida, cra_ar, _eixar, tro_ador, _anal, _erruga, or_allo, _ater, _exiga, _asco, _alea, ga_ear, escara_ellar, de_ullar

Avogado, voda, baleirar, batallar, bolboreta, varexar, vasoira, deber, dúbida, cravar, beixar, trobador, banal, verruga, orballo, bater, vexiga, vasco, balea, gabear, escaravellar, debullar.

## Actividades Chema

S7. Explique os significados dos seguintes pares de palabras

- bate-vate:
- boto-voto:
- balor-valor:
- bela-vela:
- bou-vou:
- ben-ven:

- bate: presente de bater. / vate: poeta.
- boto presente de botar. / voto: presente de votar; sufraxio; promesa.
- balor: mofo. / valor: valentía.
- bela: fermosa. / vela: vixilia; pano do barco.
- bou: embarcación. / vou: presente de ir.
- ben: oposto a mal. / ven: presente de ver; imperativo de vir.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License