A comunicación profesional

- A comunicación profesional
- 1 - Introdución
- 2. Secuencia de contidos e actividades
  - 2.1 Comunicación escrita
  - 2.2 Coñecemento da lingua
  - 2.3 Repaso de ortografía (aspectos teóricos)
  - 2.4 Repaso de categorías gramaticais
  - 2.5Lingua e sociedade
    - 2.5.1 Situación lingüística en Galcia (aspectos teóricos)
    - 2.5.2 Educación literaria
    - 2.5.3 Outros textos de autores galegos do século XX
- 3. Secuencia de contenidos y actividades en lengua castellana
  - 3.1 Comunicación escrita
  - 3.2 Conocimiento de la lengua
  - 3.3 Repaso de ortografía (aspectos teóricos)
  - 3.4 Repaso de categorías gramaticales
- 4 Lengua y sociedad
  - 4.1 Situación sociolingüística de las restantes comunidades bilingües del Estado (aspectos teóricos)
- 5 Resumo de contidos en lingua galega
- 6 Resumen de contenidos en lengua castellana
- 7 Exercicios de autoavaliación
- 8. Solucionarios
  - 8.1 Solucións das actividades propostas
  - 8.2 Solucións dos exercicios de autoavaliación
- 9. Glosario
- 10. Bibliografía e recursos

« Anterior | Siguiente »

# 1 - Introdución

1.1 Descrición da unidade didáctica

Esta unidade denomínase A comunicación profesional”. Por iso, analizaremos textos orais e escritos habituais no ámbito profesional (o currículo, os textos administrativos...) e perfeccionaremos a expresión propia neles grazas ao emprego de hiperónimos ou hipónimos (para evitar repeticións) e ao uso axeitado da ortografía e das categorías gramaticais. Como exemplos de mensaxes cunha expresión especialmente coidada, que nos han servir de modelo, tamén leremos obras literarias galegas do século XX e identificaremos as súas características principais, sempre relacionadas coa situación lingüística de Galicia. Dedicaremos a esta unidade o equivalente de 16 horas lectivas, e o recomendable é que diariamente traballe con ela entre unha e dúas horas.

- Ademais, debe ter en conta as seguintes puntualizacións:

- A unidade contén textos e exercicios en galego e castelán, separados en dúas partes. Ambas as linguas, xunto coa estranxeira, intégranse no ámbito da comunicación.

- A unidade consta de dous tipos de textos ou contidos: uns que levan a etiqueta de "aspectos teóricos", que son os que debe comprender e memorizar, e outros que carecen desa etiqueta, que son os que debe ler, comprender e comentar.

- Os contidos e exercicios van clasificados en bloques ou partes, relacionados con distintos aspectos do estudo da lingua: comunicación oral, comunicación escrita, coñecemento da lingua, lingua e sociedade e educación literaria.

- Logo de rematada a unidade deberá ser quen de:

- Compoñer textos escritos propios das relacións profesionais (currículo ou textos administrativos) en soporte impreso e dixital, coidando a estrutura formal e respectando as normas gramaticais, ortográficas e tipográficas.

- Comprender e analizar o uso das dúas linguas do ámbito nos documentos profesionais e administrativos de uso frecuente.

- Coñecer e usar as normas ortográficas, empregando os termos apropiados na explicación sobre o seu uso.

- Apreciar o valor social que leva consigo un bo uso das normas ortográficas e a necesidade de cinguirse á norma lingüística.

- Distinguir entre a forma (categoría gramatical) e a función das palabras.

- Identificar as clases de palabras e reflexionar sobre as posibilidades que ofrecen as linguas do ámbito para cambiar a categoría gramatical dun vocábulo.

- Recoñecer os hiperónimos e os hipónimos para os empregar nos escritos propios como mecanismos de cohesión.

- Coñecer a situación lingüística das comunidades bilingües de España, especialmente a galega.

- Ser consciente da necesidade e das potencialidades de enriquecemento persoal e colectivo do uso normalizado da lingua galega, afirmando o plurilingüismo.

- Coñecer as características xerais, os autores máis importantes e algunhas obras da literatura galega do século XX.

- Desenvolver a autonomía lectora e o aprecio pola literatura como fonte de pracer.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License