A comunicación persoal

- A comunicación persoal
- 1 - Introdución
- 2. Secuencia de contidos e actividades en lingua galega
  - 2.1 Comunicación oral
    - 2.1.1 Faladoiro. Asociciacións veciñais
  - 2.2 Comunicación escrita
    - 2.2.1 A instancia (aspectos teóricos)
    - 2.2.2 Exemplo de instancia
    - 2.2.3 O recurso (aspectos teóricos)
    - 2.2.4 Exemplo de recurso
  - 2.3 Coñecemento da lingua
    - 2.3.1 Variedades xeográficas da lingua (aspectos teóricos)
    - 2.3.2 Estilo directo e indirecto (aspectos teóricos)
    - 2.3.3 A outra banda do Íberr
  - 2.4 Lingua e sociedade
    - 2.4.1 Variedades sociais da lingua. Rexistros (aspectos teóricos)
    - 2.4.2 Situacións comunicativas
  - 2.5 Educación literaria
    - 2.5.1 A literatura galega no século XIX. Precursores e Rexurdimento (aspectos teóricos)
    - 2.5.2 Lecturas pertencentes ao século XIX
    - 2.5.3 Os pinos (Himno galego)
- 3. Secuencia de contenidos y actividades en lengua castellana
  - 3.1 Comunicación oral
    - 3.1.1 La entrevista de trabajo
  - 3.2 Comunicación escrita
    - 3.2.1 Textos jurídicos y administrativos (aspectos teóricos)
    - 3.2.2 Ejemplo de disposición legal
    - 3.2.3 Ejemplo de contrato
  - 3.3 Conocimiento de la lengua
    - 3.3.1 La oración simple (aspectos teóricos)
  - 3.4 Educación literaria
    - 3.4.1 La literatura castellana en el siglo XIX. El Romanticismo (aspectos teóricos)
    - 3.4.2 José Zorrilla: Don Juan Tenorio
    - 3.4.3 Rimas de Bécquer
    - 3.4.4 Lectura de textos en prosa del siglo XIX
- 4. Resumo de contidos
  - 4.1 Contidos en lingua galega
  - 4.2 Contenidos en lengua castellana
- 5. Exercicios de autoavaliación
- 6. Glosario
- 7. Bibliografía e recursos

« Anterior | Siguiente »

# 2.4.2 Situacións comunicativas

Situación comunicativa 1

Martes, 5 de maio de 2009. No despacho dunha empresa: Xela ten ás dez e media da mañá, deste día de maio, unha entrevista de traballo nunha empresa dedicada á construción civil. O posto para o que vai ser entrevistada é o de xefa de administrativos da empresa. O entrevistador é o director rexional da empresa para Galicia. Comeza a entrevista: ― Director Rexional: Bos días. Pode sentarse. ― Xela: Ola meu, como che vai? Vou sentar logo. ― D.R.: Vostede é Xela López. Vexo no seu currículo que ten bastante experiencia como administrativa. Que responsabilidades tiña na empresa anterior onde traballou? ― Xela: Bah! Pois de todo un pouco. Andar cos papeis dun lado para outro. Facer algunhas contas no computa. Asinar despedimentos. Eu que sei, cousas así. ― D.R.: Como era a súa relación co resto dos seus compañeiros e compañeiras? Dáselle ben traballar en grupo? ― Xela: Bufff, colega, depende. Non teño problemas para traballar con outra xente pero hai días que non aturo o persoal. ― D.R.: Que cre que pode achegar a esta empresa no caso de que a seleccionásemos para o posto? ― Xela: Pois mira, unha pila de cousas, macho. Controlo a ostia de informática e son bastante extravertida co persoal. Son moi comunicativa e considérome capaz de manexar a grupos de persoas para que traballen de xeito coordinado e tal. ― D.R.: Sería para vostede un problema ter que viaxar con frecuencia a outros países? ― Xela: Homeeeee! Aí xa me amolas. Mira, eu paso diso, como moito estaría disposta a viaxar un ou dous días á semana, senón non me dá tempo a facer outras cousas. Píllalo? ― D.R.: De acordo, pois aquí rematamos coa entrevista. Grazas por vir e nos próximos días xa recibirá noticias nosas informándolle de se conseguiu pasar con éxito esta primeira criba do proceso selectivo. Nada máis. Teña bo día. ― Xela: Pois moi ben, tronco. Veña, ata outra e que che vaia ben. Abur.

Situación comunicativa 2

Sábado, seis e media da tarde. Un grupo de tres amigos nunha cafetaría: ―Miguelanxo: Pois si, colegas, o outro día no partido de fútbol do campionato rexional, os de X déronnos unha boa malleira. ―Antón: Home Miguelanxo, é que sodes uns paquetes. Cantos partidos gañastes este ano? Tres, catro? ―Miguelanxo: Xa estamos! Intentámolo, macho, pero non sei que carallo pasa que non nos sae unha ao dereito. Arredemo! ―Lois: Mire Miguelanxo, como amigo seu que son de toda a vida, creo que deberían cambiar o seu sistema de xogo por un 5-3-2 e deixarse de estulticias. Outrosí, deberían adestrar máis horas, pois admítao, a súa forma física deixa moito que desexar. E máis, eu diría que é bastante deficiente. ―Antón: Por certo, tíos, vistes a peli que se estreou o outro día no cine. Vaia flipe! ―Miguelanxo: Arrea! Pois non me dou conta de cal dis. Non será a de carreiras de coches? ―Antón: Esa, esa. Pois iso, fun vela coa moza. A ela non, pero a min, buaaaa!, encantoume. Que peliculón! Ti víchela Lois? ―Lois: Se é a que eu penso si, señores. Non está mal, dentro do xénero de acción e unha das mellores pezas que se poden ver este ano. O filme comeza cun plano secuencia fermoso que requiriu de tres meses de elaboración. Segundo críticos especializados, este plano secuencia reflicte a soidade do protagonista e a busca dunha meta que lle dea sentido á súa vida. De feito, señores, días atrás, na facultade, o profesor que nos dá a clase de cine falounos xa desta obra visual como unha das máis interesantes e anovadoras que se poderían ver este ano nas salas cinematográficas de todo o país. Aparte dese plano secuencia, cabe destacar o marabilloso deseño de produción e a galería cromática empregada na segunda parte da historia, que nos retrotrae aos temas dos grandes pintores do século pasado. Non sei se se fixaron vostedes niso? ―Antón: Home macho, eu pasei un bo rato con ela e si que me parece boa pero non che me apetece agora moito poñerme a analizala en profundidade. Levo toda a semana choiando e non teño moitas ganas de darlle á cabesiña. ―Miguelanxo: Xa andades ás voltas co cine. Mira que sodes pesados eh!!! Cada vez que falo de fútbol cambiades de tema así, no aire. Como pode ser que non vos guste o fútbol? Que raros sodes, tíos! ―Antón: Ei, Miguelanxo, tranquilo eh!!! Non será que ti só sabes falar de fútbol? Que se o outro día no partido tal cousa, que se fai dúas semanas case gañamos aos parviolos aqueles!!! Home, é que te repites seguido, macho. ―Lois: Tranquilícense señores. Morra o conto e procedamos a inxerir algún tipo de substancia líquida, por exemplo, uns cafés ou uns refrescos de limón. Que lles parece, cabaleiros?

## Actividades propostas

Actividades propostas

S8. Texto 2.10. Situación comunicativa 1.

- En que contexto social se produce a comunicación que reflicte este texto?

- Que rexistro utiliza cada un dos participantes na entrevista? Razoe a resposta.

- Cal deles utiliza un rexistro inadecuado para a situación comunicativa que se presenta no texto? Por que?

S9. Texto 2.10. Situación comunicativa 2.

- En que contexto social se produce a comunicación que reflicte este texto?

- Que rexistro utiliza cada un dos participantes na entrevista? Razoe a resposta.

- Cal deles utiliza un rexistro inadecuado para a situación comunicativa que se presenta no texto? Por que?

S8 Texto 2.10.

- En que contexto social se produce a comunicación reflectida neste texto?

É unha situación formal onde as dúas persoas que forman parte dela non se coñecen previamente. A relación que establecen é de tipo profesional e o contexto situacional en que se desenvolve tamén: unha oficina dunha empresa. Xa que logo, tendo en conta iso, a situación comunicativa que aquí se presenta require por parte das dúas persoas utilizar un rexistro formal da lingua.

- En que contexto social se produce a comunicación reflectida neste texto?

O entrevistador utiliza un rexistro formal da lingua pois emprega formas de cortesía para falar co entrevistado. O vocabulario que emprega é coidado e variado (relacionado co tema que se está a tratar); non emprega palabras malsoantes. É dicir, o rexistro que emprega adecúase ao contexto sociocomunicativo no que se atopa. A persoa entrevistada utiliza un rexistro coloquial da lingua pois fala con expresividade e fluidez. Utiliza fórmulas de confianza, expresións populares, frases breves, palabras comodín, palabras malsoantes... É dicir, o rexistro coloquial que emprega é inadecuado ao contexto sociocomunicativo no que se atopa pois é propio de comunicacións informais, entre persoas de confianza (familiares, amigos). E a situación na que se atopa é todo o contrario: non hai confianza, é unha entrevista de traballo, polo tanto, estamos ante unha situación formal na que se debe coidar a linguaxe e o que se di.

- Cal utiliza un rexistro inadecuado para a situación comunicativa do texto?

A persoa entrevistada, porque utiliza un rexistro coloquial da lingua cando a situación sociocomunicativa require un rexistro formal, polo dito no exercicio anterior.

S9 Texto 2.10.

- Que factores sociais inciden no contexto comunicativo presente neste texto?

O entrevistador utiliza un rexistro formal da lingua, pois emprega formas de cortesía para falar co entrevistado. O vocabulario que emprega é coidado e variado (relacionado co tema que se está a tratar); non emprega palabras malsoantes. É dicir, o rexistro que emprega adecúase ao contexto sociocomunicativo en que se atopa.

- Que rexistro utiliza cada un dos participantes na entrevista? Razoe a resposta.

Lois utiliza un rexistro formal da lingua, pois emprega formas de cortesía para falar cos seus amigos. O vocabulario que emprega é coidado e variado (relacionado co tema que se está a tratar); non emprega palabras malsoantes. É dicir, o rexistro que emprega non se adecúa ao contexto sociocomunicativo en que se atopa. Debería utilizar un rexistro coloquial, pois a situación así o require. Miguelanxo e Antón utilizan un rexistro coloquial da lingua, pois falan con expresividade e fluidez. Utilizan fórmulas de confianza, expresións populares, frases breves, palabras comodín... É dicir, o rexistro coloquial que empregan é adecuado ao contexto sociocomunicativo en que se atopan pois é propio de comunicacións informais, entre persoas de confianza (familiares, amigos).

- Cal utiliza un rexistro inadecuado para a situación comunicativa do texto?

Lois, porque utiliza un rexistro formal da lingua cando a situación sociocomunicativa require un rexistro coloquial, polo dito no exercicio anterior.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License