A comunicación profesional

- A comunicación profesional
- 1 - Introdución
- 2. Secuencia de contidos e actividades
  - 2.1 Comunicación escrita
  - 2.2 Coñecemento da lingua
  - 2.3 Repaso de ortografía (aspectos teóricos)
  - 2.4 Repaso de categorías gramaticais
  - 2.5Lingua e sociedade
    - 2.5.1 Situación lingüística en Galcia (aspectos teóricos)
    - 2.5.2 Educación literaria
    - 2.5.3 Outros textos de autores galegos do século XX
- 3. Secuencia de contenidos y actividades en lengua castellana
  - 3.1 Comunicación escrita
  - 3.2 Conocimiento de la lengua
  - 3.3 Repaso de ortografía (aspectos teóricos)
  - 3.4 Repaso de categorías gramaticales
- 4 Lengua y sociedad
  - 4.1 Situación sociolingüística de las restantes comunidades bilingües del Estado (aspectos teóricos)
- 5 Resumo de contidos en lingua galega
- 6 Resumen de contenidos en lengua castellana
- 7 Exercicios de autoavaliación
- 8. Solucionarios
  - 8.1 Solucións das actividades propostas
  - 8.2 Solucións dos exercicios de autoavaliación
- 9. Glosario
- 10. Bibliografía e recursos

« Anterior | Siguiente »

# 2.3 Repaso de ortografía (aspectos teóricos)

Escríbense con h

- As palabras que empezan por hect-, heli-, hema-, hemi-, hetero-, hex-, hia-, hidr- hiper-, hipn-, hipo, holo-, homo-: hectárea, hematoma, hemiciclo, heterosexual, hexágono, hiato, hidróxeno...

- As palabras que derivan de outras que levan h-: rehabilitar, inhumano, deshonesto...

- Todas as formas do verbo haber.

- Con h: harmonía, Henrique, prohibir, adhesivo, coherente, filharmónica, vehículo, ah!, eh!, uh!, oh!, boh!, bah! ...

- Sen h: irmán, ola, ombro, ombreiro, orfo, óso, ovo, alelí, ata, baía, inchar, oco...

## Actividades propostas

Actividades propostas

S7. Escriba h nas palabras que cumpra:

Ombro Orfo Erba Armonía Ipérbole Ovo Emisferio Ectolitro | Onrado Oxe Inumano Exibir Boemio Coesión Baía Desinchar | Coibir Alelí Adesivo Inábil Filarmónica Truán Velaí Incoerente

Ombro, orfo, herba, harmonía, hipérbole, ovo, hemisferio, hectolitro, honrado, hoxe, inhumano, exhibir, bohemio, cohesión, baía, desinchar, cohibir, alelí, adhesivo, inhábil, filharmónica, truán, velaí, incoherente.

A nai do violinista de Malá Strana

A historias que arrastraba aquel estraño violinistas escoiteina por primeira vez da boca dun musico que vive en Valmaior. contouma no despacho do conservatorio, nun edificio que mira cara a ponte de catro ollos que se ergue na desembocadura do río

Uns anos antes estivera percorrendo en bicicleta o baixo danubio. dende que as miñas dona me enganase cun compañeiro de facultade, talvez para que ninguén me recordase a margura que sufrira despóis daquel descubrimento sempre viaxaba sen compañía. Daquel periplo por austria lembro unha visita que deixoume unha pegada inesquecible. Despois de camiñar polos recantos mais fermosos da abadía beneditina de Melk me atopei coa súa espléndida biblioteca. quedei asombrado non só pola antigüidade dos seus exemplares, senón pola luminosidade que amosaban os andeles dourados e o teito de delicada trazaría.

Uns quilómetros máis abaixo, collendo a rúa peonil que bordea a marxe esquerda do Danubio, dexerguei un estraño personaje. Vino camiñando polas rúas da vila de Dürstein, coa cabeza sumida nas lousas e unha pesada mochila nas costas. Éramos os dous únicos visitantes naquela hora do mediodía, cando o sol caía sen piedade e a sombra eran inexistentes eu estaba sentado no mazadoiro dunha casa. Tiven que recoller os pes para deixalo pasar. Esperaba a chegada dunha muller que me alquilara un cuarto nunha casa situada no camiño que subía ata o cumio do castelo. Pero coido que aquel home non reparara na miña presencia. mentres subía cara ás calellas máis empinadas da zona antiga,semellaba mergullado nas súas coita.

Xerardo Agrafoxo, O violinista de Malá Strana [extraído de GRIAL, número 181]

## Actividades propostas

Actividades propostas

S8. Lea o texto e realice as seguintes actividades:

- Corrixa no texto os erros ortográficos, de léxico e de puntuación que haxa, tendo en conta os coñecementos adquiridos nos módulos anteriores.

- Cre que a presentación formal do texto é correcta? Razoe a resposta e corrixa no texto o que considere necesario.

- Se dispón dun ordenador, reescriba este texto mediante un procesador de textos coas oportunas correccións que lle fixo nos exercicios anteriores. Imprímao.

- Corrección do texto.

A historia que arrastraba aquel estraño violinista escoiteina por primeira vez da boca dun músico que vive en Valmaior. Contouma no despacho do conservatorio, nun edificio que mira cara á ponte de catro ollos que se ergue na desembocadura do río.

Uns anos antes estivera percorrendo en bicicleta o Baixo Danubio. Dende que a miña dona me enganase cun compañeiro de facultade, talvez para que ninguén me recordase a amargura que sufrira despois daquel descubrimento, sempre viaxaba sen compañía. Daquel periplo por Austria lembro unha visita que me deixou unha pegada inesquecible. Despois de camiñar polos recantos máis fermosos da abadía beneditina de Melk, atopeime coa súa espléndida biblioteca. Quedei asombrado non só pola antigüidade dos seus exemplares, senón pola luminosidade que amosaban os andeis dourados e o teito de delicada trazaría.

Uns quilómetros máis abaixo, collendo a rúa peonil que bordea a marxe esquerda do Danubio, dexerguei un estraño personaxe. Vino camiñando polas rúas da vila de Dürstein, coa cabeza sumida nas lousas e unha pesada mochila nas costas. Eramos os dous únicos visitantes naquela hora do mediodía, cando o sol caía sen piedade e as sombras eran inexistentes. Eu estaba sentado no mazadoiro dunha casa. Tiven que recoller os pés para deixalo pasar. Esperaba a chegada dunha muller que me alugara un cuarto nunha casa situada no camiño que subía ata o cumio do castelo. Pero coido que aquel home non reparara na miña presenza. Mentres subía cara ás calellas máis empinadas da zona antiga,semellaba mergullado nas súas coitas.

- Cre que a presentación formal do texto é correcta?

Non, non é correcta porque unha parte do texto non respecta as marxes debidas e, polo tanto, desentoa co resto do texto e pode dificultar a súa lectura. Xa que logo, a presentación formal non é coidada e débese corrixir igualando as marxes dese anaco de texto coas do resto del.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License